SABUY วิ่ง 4% นิวไฮรอบ 1 เดือน ลุ้นปี 65 กวาดรายได้ 5 พันลบ. โบรกวางแนวต้าน 13.50 บ.
SABUY วิ่งแรง 4% ราคาแตะ 13.20 บ. ปรับตัวขึ้นสูงสุดในรอบ 1 เดือน ลุ้นปี 65 กวาดรายได้ 5 พันลบ. รับธุรกิจในเครือเติบโตขึ้นอย่างแข็งแกร่ง โบรกแนะ “ซื้อ” วางแนวต้าน 13.50 บ.
SABUY วิ่งแรง 4% ราคาแตะ 13.20 บ. นิวไฮรอบ 1 เดือน ลุ้นปี 65 กวาดรายได้ 5 พันลบ. โบรกวางแนวต้าน 13.50 บ.
1 พ.ย. 2565

ผู้สื่อข่าวรายงานว่า วันนี้ (1 พ.ย.65) ราคาหุ้น บริษัท สบาย เทคโนโลยี จำกัด (มหาชน) หรือ SABUY ล่าสุด ณ เวลา 11:13 น. อยู่ที่ระดับ 13.20 บาท บวก 0.50 บาท หรือ 3.94% สูงสุดที่ระดับ 13.40 บาท ต่ำสุดที่ระดับ 12.70 บาท ด้วยมูลค่าซื้อขาย 243.89 ล้านบาท ทั้งนี้ราคาหุ้น SABUY ปรับตัวขึ้นสูงสุดในรอบ 1 เดือน นับตั้งแต่ราคาหุ้นอยู่ที่ระดับ 13.30 บาท เมื่อวันที่ 28 ก.ย.65

โดยบล.เอเอสแอล ระบุในบทวิเคราะห์ (1 พ.ย.65) ว่า SABUY ตั้งงบลงทุน 5 พันล้านบาท ใช้เข้าซื้อกิจการ (M&amp;A) และร่วมลงทุน (JV) ในหลากหลายกลุ่มธุรกิจ อาทิเช่น ร้านสะดวกซื้อ, Multilevel Marketing, ธุรกิจน้า, Payment และ ธุรกิจเกมส์ ซึ่งจะเริ่มทยอยเห็นความชัดเจนอย่างต่อเนื่องในข่วงที่เหลือของปีนี้
โดยในปี 65 ตั้งเป้ารายได้ 5 พันล้านบาท จากธุรกิจเดิม 3 พันล้านบาทที่สร้างรายได้อย่างต่อเนื่องโดยธุรกิจ Solutions and Channels ผ่าน Drop-off และธุรกิจ Retail ผ่าน PTECH ส่วนมาร์จิ้นคาดว่าจะขยับขึ้น จากการคุมค่าใช้จ่ายได้ดีจากการควบรวมกลุ่ม Drop-off หลายแบรนด์เข้าด้วยกัน และการรับรู้กาไรจากการลงทุนในบริษัทต่างๆในกลุ่ม ขณะทีอยู่ในช่วงการเจรจาร่วมลงทุนธุรกิจเครือข่าย 2-3 รายในธุรกิจผลิตภัณฑ์ดูแลสุขภาพ,บารุงผิว
ส่วนเป้ารายได้ปี 66 จะเพิ่มขึ้นเป็น 20,000 ล้านบาท โดยจะมาจากการเติบโตในทุกๆ ธุรกิจของบริษัท โดยธุรกิจเดิมราว 5 พันล้านบาท กลุ่ม Enterprise &amp; Life ราว 9 พันล้านบาท กลุ่ม Connext ราว 3 พันล้านบาท กลุ่ม InnoTainment ราว 1 พันล้านบาท และกลุ่ม Financial Inclusion ราว 2 พันล้านบาท
ทั้งนี้แนะนำ “เคาะ” ระยะสั้นแท่งเทียนแกว่งตัวหรือเรียงตัวไม่สร้างจุดต่ำใหม่กว่าและกลับขึ้นยืนเหนือ SMA5 วันที่ตัด SMA10 วันขึ้นมาด้วยแท่งเทียนสีขาวยาว ปริมาณการซื้อขายเพิ่มขึ้นเป็นสัญญาณซื้อแท่งเทียนระหว่างวันปรับทดสอบเน้นยืนแนวรับ Neck Line จุดสูงก่อนหน้า 12.20 และ SMA ที่ 11.90 เป็นจุดพิจารณาหลัก แนวต้านจุดทดสอบ 13.00/13.50 ตามลำดับ